
Rīgā 2025. gada 27. maijā (prot. Nr. 21 14. §)
Grozījumi Ministru kabineta 2024. gada 10. decembra noteikumos Nr. 808 "Energokopienu reģistrēšanas un darbības noteikumi"
Izdoti saskaņā ar Elektroenerģijas tirgus likuma 37.7 panta septīto daļu un 37.8 panta sesto daļu un Enerģētikas likuma 17.1 panta vienpadsmito daļu un 17.2 panta trešo daļu
· Izdarīt Ministru kabineta 2024. gada 10. decembra noteikumos Nr. 808 "Energokopienu reģistrēšanas un darbības noteikumi" (Latvijas Vēstnesis, 2024, 242. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Elektroenerģijas tirgus likuma 37.7 panta septīto daļu un 37.8 panta sesto daļu un Enerģētikas likuma 17.1 panta vienpadsmito daļu un 17.2 panta trešo daļu".
· 2. Papildināt ar 1.9. apakšpunktu šādā redakcijā:
· "1.9. energokopienas universālā pakalpojuma nosacījumus un pakalpojuma piedāvājuma izteikšanas veidu, tajā skaitā energokopienas universālā pakalpojuma minimālo cenu."
· 3. Izteikt 6. punktu šādā redakcijā:
· "6. Ja pašvaldība ir elektroenerģijas energokopienas biedrs, pašvaldībai ir pienākums vismaz 10 % no kalendāra gadā tās elektroenerģijas kopīgošanas objektos saražotās elektroenerģijas novirzīt sociāli mazaizsargāto personu grupām."
· 4. Izteikt 12. punktu šādā redakcijā:
· "12. Energokopiena veic elektroenerģijas kopīgošanu objektā, kas reģistrēts Energoresursu informācijas sistēmas energokopienu reģistrā."
· 5. Izteikt 15.3. apakšpunktu šādā redakcijā:
· "15.3. visu energokopienas biedru piekrišanu nodot Enerģētikas un vides aģentūrai (turpmāk – aģentūra) elektroenerģijas sadales sistēmas operatora rīcībā esošo informāciju par tās elektroenerģijas kopīgošanas objektos no elektroenerģijas sadales sistēmas saņemto un elektroenerģijas sadales sistēmā nodoto elektroenerģijas apjomu."
· 6. Izteikt 29. punktu šādā redakcijā:
· "29. Energokopiena 30 dienu laikā pēc elektroenerģijas kopīgošanas uzsākšanas vai pārtraukšanas informē par to aģentūru."
· 7. Papildināt ar 34.1 punktu šādā redakcijā:
· "34.1 Elektroenerģijas tirgotājs elektroenerģijas kopīgošanas pakalpojumu piedāvājumos iekļauj energokopienas universālo pakalpojumu, kas atbilst šādiem nosacījumiem:
· 34.11. energokopienas saražotās elektroenerģijas iepirkuma cena tiek noteikta atbilstoši elektroenerģijas biržas "Nord Pool AS" Latvijas tirdzniecības apgabala tirdzniecības intervāla cenai, kas publicēta elektroenerģijas biržas tīmekļvietnē, piemērojot tai samazinājumu, kas nepārsniedz 20 euro par megavatstundu;
· 34.12. šo noteikumu 34.11. apakšpunktā minētā elektroenerģijas iepirkuma cena nav zemāka par 0 euro par megavatstundu;
· 34.13. energokopienas universālā pakalpojuma līguma minimālais darbības periods ir 12 mēnešu;
· 34.14. energokopienai ir tiesības izmantot energokopienas universālo pakalpojumu, ja tās elektroenerģijas kopīgošanas objektos uzstādītā elektroenerģijas ražošanas jauda nepārsniedz 0,999 megavatus;
· 34.15. energokopienai ir tiesības izbeigt energokopienas universālā pakalpojuma līgumu pirms līguma termiņa beigām bez līguma pirmstermiņa izbeigšanas maksas piemērošanas;
· 34.16. elektroenerģijas tirgotājam ir tiesības piemērot energokopienai maksu par energokopienas universālā pakalpojuma apkalpošanu. Minētās maksas apmērs nepārsniedz elektroenerģijas tirgotāja izdevumus par energokopienas universālā pakalpojuma nodrošināšanu."
· 8. Papildināt ar 34.2 punktu šādā redakcijā:
· "34.2 Elektroenerģijas tirgotājs savā tīmekļvietnē publicē šādu informāciju par energokopienas universālā pakalpojuma piedāvājumu:
· 34.21. piedāvājuma apraksts;
· 34.22. energokopienas tiesības un pienākumi energokopienas universālā pakalpojuma ietvaros."
· 9. Izteikt 52. punktu šādā redakcijā:
· "52. Atjaunīgās enerģijas energokopiena informē aģentūru par atjaunīgās enerģijas kopīgošanas uzsākšanu un pārtraukšanu."
· 10. Izteikt 55. punktu šādā redakcijā:
· "55. Atjaunīgās enerģijas energokopiena līdz kārtējā gada 1. martam iesniedz aģentūrā informāciju par iepriekšējā kalendāra gadā atjaunīgās enerģijas kopīgošanas objektos saražoto un patērēto atjaunīgās enerģijas (izņemot elektroenerģiju) apjomu kilovatstundās."
· 11. Izteikt 56. punktu šādā redakcijā:
· "56. Energokopienu reģistrāciju, atkārtotu reģistrāciju un izslēgšanu no energokopienu reģistra, kā arī energokopienu reģistrā iekļautās informācijas aktualizēšanu veic aģentūra."
· 12. Izteikt 57. punktu šādā redakcijā:
· "57. Lai reģistrētos energokopienu reģistrā, energokopiena iesniedz aģentūrā šādu informāciju:
· 57.1. iesniegumu par reģistrāciju energokopienu reģistrā (turpmāk – reģistrācijas iesniegums), ietverot šādu informāciju:
· 57.1.1. energokopienas nosaukums;
· 57.1.2. energokopienas reģistrācijas numurs Uzņēmumu reģistrā;
· 57.1.3. energokopienas juridiskā adrese;
· 57.1.4. energokopienas veids;
· 57.1.5. informācija saziņai ar energokopienu;
· 57.1.6. juridiskas personas vai pašvaldības, kas ir energokopienas biedrs, nosaukums un reģistrācijas numurs;
· 57.1.7. energokopienas biedru – fizisko personu – skaits;
· 57.1.8. informācija par energokopienas vai energokopienas biedru īpašumā vai lietošanā esošajiem enerģijas kopīgošanas objektiem, kuros tiek veikta enerģijas ražošana vai uzkrāšana:
· 57.1.8.1. enerģijas ražošanas vai uzkrāšanas veids;
· 57.1.8.2. objekta enerģijas identifikācijas kods, ja attiecināms;
· 57.1.8.3. faktiskā adrese;
· 57.1.8.4. enerģijas ražošanas iekārtas vai uzkrātuves jauda kilovatos;
· 57.1.8.5. uzstādīšanas gads;
· 57.2. šādus dokumentus:
· 57.2.1. iesniedzēja dalībnieku sapulces lēmumu par energokopienas izveidi un tās reģistrāciju;
· 57.2.2. energokopienas statūtu kopiju."
· 13. Izteikt 59. punktu šādā redakcijā:
· "59. Aģentūra izskata reģistrācijas iesniegumu, izvērtē energokopienas atbilstību Enerģētikas likumā un šajos noteikumos minētajām prasībām un pieņem vienu no šādiem lēmumiem:
· 59.1. reģistrēt energokopienu, ja energokopiena atbilst šajos noteikumos minētajām prasībām;
· 59.2. atteikt reģistrēt energokopienu."
· 14. Izteikt 60. punktu šādā redakcijā:
· "60. Energokopienai ir tiesības mainīt elektroenerģijas kopīgošanas objektu vai atjaunīgās enerģijas kopīgošanas objektu vai biedru skaitu vai citu šo noteikumu 57.1. apakšpunktā minēto informāciju. Energokopiena reizi kalendāra mēnesī informē aģentūru par veiktajām izmaiņām."
· 15. Izteikt 61. punktu šādā redakcijā:
· "61. Energokopienai ir tiesības novērst aģentūras konstatētos energokopienas reģistrācijas atteikuma iemeslus un atkārtoti iesniegt šo noteikumu 57. punktā minēto reģistrācijas iesniegumu un dokumentus."
· 16. Izteikt 62.1. apakšpunktu šādā redakcijā:
· "62.1. aģentūrā ir saņemts energokopienas iesniegums par izslēgšanu no energokopienu reģistra, norādot izslēgšanas iemeslu un pievienojot kopsapulces lēmumu par energokopienas izslēgšanu no reģistra;".
· 17. Izteikt 62.3. apakšpunktu šādā redakcijā:
· "62.3. aģentūra konstatējusi, ka energokopiena neatbilst Enerģētikas likumā un šajos noteikumos minētajām prasībām, un šī neatbilstība nav novērsta aģentūras norādītajā termiņā."
· 18. Izteikt 63. punktu šādā redakcijā:
· "63. Aģentūra lēmumu par energokopienas izslēgšanu no energokopienu reģistra pieņem mēneša laikā no dienas, kad aģentūra ir saņēmusi šo noteikumu 62.1. apakšpunktā minēto informāciju vai konstatējusi šo noteikumu 62.2. vai 62.3. apakšpunktā minētos faktus."
· 19. Izteikt 64. punktu šādā redakcijā:
· "64. Aģentūra līdz kārtējā kalendāra mēneša piecpadsmitajam datumam pieprasa elektroenerģijas sadales sistēmas operatoram informāciju par energokopienas objektos tūlītējam patēriņam neizmantoto elektroenerģijas sadales sistēmā nodoto un no šīs sistēmas saņemto elektroenerģijas apjomu kilovatstundās par iepriekšējo kalendāra mēnesi. Aģentūra informācijas pieprasījumā norāda energokopienas objektu enerģijas identifikācijas kodus."
· 20. Izteikt 65. punktu šādā redakcijā:
· "65. Elektroenerģijas sadales sistēmas operators līdz kārtējā kalendāra mēneša divdesmit piektajam datumam iesniedz aģentūrā šo noteikumu 64. punktā minēto informāciju par energokopienas objektos elektroenerģijas sadales sistēmā nodoto un no elektroenerģijas sadales sistēmas saņemto elektroenerģijas apjomu kilovatstundās par iepriekšējo kalendāra mēnesi."
· 21. Izteikt 66. punktu šādā redakcijā:
· "66. Būvniecības valsts kontroles birojs uzkrāj energokopienu reģistrā šo noteikumu 64. punktā minēto informāciju."
· 22. Izteikt 68. punktu šādā redakcijā:
· "68. Elektroenerģijas energokopiena, kuras biedrs ir pašvaldība, reizi gadā līdz 30. jūnijam iesniedz aģentūrā informāciju, kas pamato, ka ir izpildīts šo noteikumu 6. punktā minētais pienākums."
· 23. Izteikt 69. punktu šādā redakcijā:
· "69. Ja aģentūra konstatē, ka pašvaldība, kas ir elektroenerģijas energokopienas biedrs, nav izpildījusi šo noteikumu 6. punktā minēto pienākumu, tā lūdz elektroenerģijas energokopienu 30 dienu laikā novērst konstatēto neatbilstību."
· 24. Izteikt 70. punktu šādā redakcijā:
· "70. Aģentūra reizi gadā līdz 30. jūnijam pārbauda šo noteikumu 65. punktā minētās informācijas atbilstību šo noteikumu 36. un 37. punktā minētajiem nosacījumiem."
· 25. Izteikt 71. punktu šādā redakcijā:
· "71. Ja aģentūra konstatē, ka šo noteikumu 65. punktā minētā informācija atbilst šo noteikumu 36. un 37. punktā minētajiem nosacījumiem, tā līdz nākamā kalendāra gada 30. jūnijam atkārtoti pārliecinās par energokopienas atbilstību Enerģētikas likumā un šajos noteikumos minētajām prasībām."
· 26. Izteikt 72. punktu šādā redakcijā:
· "72. Ja aģentūra konstatē, ka energokopiena gūto peļņu nav izlietojusi atbilstoši šo noteikumu 37. punktā minētajiem nosacījumiem, aģentūra lūdz sniegt skaidrojumu par gūtās peļņas izlietošanu un lūdz energokopienu triju kalendāra mēnešu laikā novērst konstatēto neatbilstību."
· 27. Papildināt ar VII nodaļu šādā redakcijā:
· "VII. Noslēguma jautājums
· 73. Šo noteikumu 34.1 un 34.2 punkts stājas spēkā 2025. gada 1. jūlijā."
· 28. Papildināt informatīvo atsauci uz Eiropas Savienības direktīvām ar 3. apakšpunktu šādā redakcijā:
· "3) Eiropas Parlamenta un Padomes 2024. gada 13. jūnija Direktīvas (ES) 2024/1711, ar ko groza Direktīvas (ES) 2018/2001 un (ES) 2019/944 attiecībā uz Savienības elektroenerģijas tirgus modeļa uzlabošanu."

